# Normalkontrakt for enkeltstående produksjon

mellom

(teatrets/ansvarlig produsent)

og

**MASKEDESIGNER**

(maskedesigner, navn og evt. organisasjonsnummer)

§ 1. **Hva avtalen gjelder/avgrensing av ansvarsområder**

Teateret/produsenten, heretter kalt produsenten, engasjerer ..........(navn), heretter kalt maskedesigneren, som maskedesigner i oppsetningen av ............(navn på produksjonen) med ..........(navn på instruktør) som instruktør. Forestillingen har planlagt premiere på ..........(dato og sted/navn på scene). Prøvetiden er ..........(antall) uker, med prøvestart ..........(dato). Denne avtalen gjelder design og konsept for maskedesign, samt arbeidsledelse og tilsyn i samband med tilvirking, gjennomføring og realisering av maskedesignet. Dersom maskedesigneren tillegges andre arbeidsoppgaver av håndverksmessig karakter, skal det avtales i en egen skriftlig avtale.

**§ 2. Milepæler i produksjonen**

De praktiske og økonomiske rammene for produksjonen avtales på rammemøtet ..........(sted og dato for rammemøtet). Maskedesigneren forplikter seg til å levere maskeideer/konseptskisse ved modellmøtet ..........(sted og dato for modellmøtet), levere en foreløpig maskeplan og utstyrsliste senest i uke .......... , og levere endelig maskeplan og utstyrsliste den ..........(dato).

**§ 3. Lønn/Honorar** (stryk det som ikke passer)

Teateret/arbeidsgiver engasjerer maskedesigneren som frilanser (ikke-ansatt lønnsmottaker) og leverer skattekort /Oppdragsgiver engasjerer maskedesigneren som selvstendig næringsdrivende (stryk det som ikke passer). Oppgaven lønnes/honoreres (stryk det som ikke passer) med et samlet beløp på kr. ...............(beløp). Beløpet inkluderer et påslag for sosiale utgifter på 36,8% (for selvstendig næringsdrivende).

Utbetaling av lønn/honorar på kr................(beløp) skjer slik: 1/3, ...............(kr. beløp) ved signering av denne kontrakten, 1/3 ...............(kr. beløp) ved avtalt dato for innlevering av ferdige maskedetegninger og 1/3, ...............(kr. beløp) ved avtalt premieredato, uansett om premieren blir utsatt eller flyttet. Arbeid utover avtalt premieredato godtgjøres med 1/50, ............(kr. beløp) av opprinnelig avtalt lønn/honorar (stryk det som ikke passer) for oppgaven per påbegynte dag.

**§ 4. Maskedesignerens ansvar**

Maskedesigneren skal:

a). Snarest, eller når tilstrekkelig informasjon om produksjonen forefinnes, å avgi en første kalkyle over de tekniske, økonomiske og praktiske ressurser som trengs for gjennomføringen av maskedesignet.

b). Utføre sine oppgaver innenfor de økonomiske, tekniske og menneskelige ressurser som er avtalt mellom produsent og maskedesigner. Det skal vises til referat fra et evt. avholdt rammemøtet.

c). Dersom den totale ressurssituasjonen forandres av grunner som maskedesigner ikke har kontroll over, snarest å melde dette til produsent. Eksempel på dette kan være endrede krav fra regissør/koreograf/kostymedesigner/scenograf.

f). Være til stede ved prøver, prøver med lys/video og på generalprøver, eller på prøver der dette er avtalt med regissør/koreograf/scenograf/maskedesigner eller med produsenten. Avtalen omfatter maskedesignerens tilstedeværelse opp til 30 dager, inkludert eventuelle reisedager.

g). Være til stede på produksjonsmøter o.l. der dette er gjensidig avtalt.

h). Etter at maskedesignet er fullført, levere en korrigert dokumentasjon som gjør det mulig å avvikle forestillingen slik den er planlagt.

**§5. Produsentens ansvar**

Produsenten/teateret skal så snart som mulig og senest 3 måneder før de teknisk prøvene:

a). Sørge for at maskedesigneren får tilstrekkelig informasjon og arbeidsmateriale, det vil si en komplett avviklingsplan, all tilgjengelig informasjon om forestillingen så som manuskript og kostymedesign/skisser, foto/video av cast/medvirkende skuespillere/dansere/aktører, samt komplett informasjon over de praktiske og menneskelige ressurser som er tilgjengelige på teateret.

b). Levere avviklingsplaner som viser hvor mange timer som er avsatt til gjennomføring av maskedesign og prøver med kost. og mask.

c). Ikke endre planene eller de økonomiske betingelsene for produksjonen slik at dette påvirker maskedesignerens arbeidssituasjon uten å forespørre maskedesigneren på forhånd. Alle innkjøp til produksjonen som berører maskedesignerens arbeid skal skje i samråd med denne.

d). Være ansvarlig for at overnevnte produksjonsplaner overholdes og sørge for at lysdesign, kostymer, scenografi og annet som påvirker maskedesignerens arbeide er ferdig montert til den............(dato).

**§ 6. Tilstedeværelse**

Maskedesigneren har rett og plikt til å bistå teatret under utførelse av den aktuelle oppgaven. Dette omfatter deltakelse i presentasjons- og produksjonsmøter (inkludert rammemøtet), arbeidsledelse og veiledning til verkstedene i produksjonsfasen og deltakelse i avsluttende prøver, premieren innbefattet. Denne rett og plikt til tilstedeværelse avtales ved inngåelse av kontrakt og er inntil 30 dager, hvor dato for premiere er maskedesignerens siste arbeidsdag.

I særlige tilfeller kan det avtales en utvidet tilstedeværelse. Tilstedeværelse utover 30 dager honoreres med 1/25, av det avtalte honoraret for oppgaven, pr. påbegynt dag. Dersom det blir besluttet å flytte produksjonen til en annen av teaterets scener etter premieren, honoreres dette med tilsvarende beløp pr. påbegynte dag med merarbeid for maskedesigneren. Maskedesigneren har rett og plikt til å foreta nødvendige justeringer ved scenebytte, turnéer, gjenopptakelse og bytte av en eller flere medarbeidere/skuespillere i produksjonen. For dette arbeidet betales det en godtgjørelse etter egen kontrakt.

§ 7. Reise, diett og losji

Produsenten dekker utgifter til hotell og diett i samsvar med statens gjeldende satser etter reiseregning. Produsenten betaler alle reiser for lyddesigneren som er avtalt med produksjonsteknisk sjef i engasjementsperioden. Produsenten bestiller reisene. Dersom privat innkvartering ordnes skal dette godkjennes av maskedesigner.

**§ 8. Opphavsrett**

Maskedesigneren er opphaver til åndsverk og har de rettigheter til sitt verk som følger av Lov om opphavsrett til åndsverk m.v. av 1.juli 2018.

a). Denne avtalen gir produsenten rett til, ikke enerett, i inntil 2 år fra dato for premieren, til å framføre verket. Bruk utover dette krever særskilt skriftlig avtale. Framføringsretten/bruksretten kan utvides for 2 nye år mot 50% av det opprinnelige honoraret regulert oppover jmf. konsumprisindeksen. Slik avtale kan kun skje skriftlig og i samråd med Creo Forbundet for kunst og kultur.

b). Maskedesigneren beholder eiendomsretten til grunnlagsmateriale, så som maskedesignskisser, tegninger, foto av masker/parykker o.a. Disse lånes ut til produsenten, men kan ikke stilles til disposisjon for andre uten særskilt skriftlig avtale. Videresalg av framføringsrett/bruksrett eller hele eller deler av maskedesignet, kan bare hende etter særskilt skriftlig avtale.

c). Dersom produksjonen skal på turne eller gjestespill skal produsenten garantere maskedesignets kunstneriske kvalitet i samråd med maskedesigner. Godtgjørelse for arbeid forbundet med dette skal være i samsvar med godtgjørelse for dager utover avtalt premieredato.

d). Ved ønske fra produsenten om ny bruk av enkeltelementer eller deler av det samlede verket i andre framtidige produksjoner ved produsenten, etter at spilleperioden er over, skal maskedesigneren forespørres og tilbys retten til å lage maskedesign til produksjonen. Ved slik sekundærbruk har maskedesigneren krav på å krediteres.

e). Dersom produksjonen, etter premiere og i regi av produsenten/teateret skal settes opp på en annen scene, nasjonalt eller internasjonalt, skal maskedesigner tilbys retten til å utføre maskedesignet til produksjonen på det eller de aktuelle scenene.

**§ 9. Videresendingsrettigheter**

Maskedesigneren har videresendingsrettighetene til forestillingen i behold. Det vil si at den midlertidige framføringsretten/visningsretten/bruksretten som omfattes av denne avtalen, ikke omfatter videresendingsrettighetene til verket.

**§10. Dokumentasjon**

Det gis samtykke til at forestillingen kan videofilmes til dokumentasjonsbruk. Korte utdrag av forestillingen kan benyttes til normal markedsføring av forestillingen, i samband med denne oppsettingen, via teaterets/produsentens egen hjemmeside, sosiale medier o.l.

Produsenten engasjerer fotograf til fotografering og videodokumentasjon av forestillingen, i markedsføringsøyemed så tett oppunder premieredato som mulig. Maskedesigneren har krav på å få disponere videodokumentasjon/videoteaser og et utvalg av bildene til eget bruk i sin portefølje mot at fotograf og andre opphavere navngis. Fotografen forplikter seg, på lik linje, til å navngi maskedesigner i billedtekst, ved videre bruk av video/bildene, som for eksempel i sin portefølje/på sin hjemmeside.

**§ 11. Navngivelse/Kreditering**

Produsenten skal navngi kostymedesigner som opphaver i alt reklame- og informasjonsmateriale så som program, annonser og plakat, både i fysiske og digitale medier, som denne har kontroll over. Grunnregel er at om regissøren og kostymedesignerens navn er nevnt så skal maskedesignerens navn stå i umiddelbar tilknytning til denne og med samme type skrift.

**§ 12. Avbrytelser/utsettelser**

a). Ved avvik skal produsenten varsle maskedesigneren snarest mulig og betale et forholdsmessig tillegg i honorar dersom avviket innebærer opphold eller utsettelse. Eventuelle endringer i produksjonsplan og/eller framdrift skal godkjennes av begge parter.

b). Om produksjonen annulleres, har maskedesigneren krav på fullt honorar. Det samme gjelder ved utsettelse, der det ikke blir inngått annen avtale.

c). Produsenten skal sørge for nødvendig bemanning til rett tid slik at produksjon av maskedesign kan utføres i samsvar med god skikk og innenfor avtalte tidsrammer. Produksjonsframdriften skal være avtalt.

d). Om maskedesigneren ikke har anledning til å fullføre oppgaven, eller dersom maskedesigner ikke kan utføre alle eller deler av sine forpliktelser grunnet sykdom, ulykker eller andre årsaker som ligger utenfor maskedesigners kontroll, står denne ikke økonomisk ansvarlig for dette. Ved sykdom plikter maskedesigner å levere godkjent sykemelding til produsenten.

e). Ved avbrudd som skyldes overstående årsaker plikter maskedesigner så raskt som mulig å gjenoppta arbeidet. Dersom det er mulig, kan maskedesigner være behjelpelig med å finne erstatter, dog uten å stå juridisk ansvarlig for dette.

f). Produsenten forplikter seg til å opprette forsikring som dekker tyveri, skade på eiendom og ulykker i den periode maskedesigner arbeider for produsenten.

g). Produsenten kan ikke gjøre forandringer av teknisk eller kunstnerisk karakter i maskedesignet etter premiere uten samtykke fra maskedesigneren. Dersom det, etter at maskedesignet er ferdigstilt, kommer krav fra teateret om endringer i det tekniske eller kunstneriske arbeidet som maskedesigneren mener ikke er forsvarlig å imøtekomme, har maskedesigneren rett til å fratre engasjementet. I så fall har maskedesigneren rett til fullt honorar.

Denne avtalen er utferdiget i 3 eksemplarer, hvorav partene beholder hvert sitt, mens teatret sender det tredje til Creo Forbundet for kunst og kultur, scenograf@creokultur.no

Sted og dato

**\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_**

For produsenten/Teknisk sjef Maskedesigner/Scenekunstner